
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4358/16-6

R E P U B L I K A  H R V A T S K A
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Ivo Grgić iz Slavonskog Broda, Selište 1, OIB 61694581463, kojeg zastupa punomoćnik Ivica Didak odvjetnik iz Zagreba, Fallerovo šetalište 22, za otvaranje stečajnog postupka nad dužnikom PROZORJE-VOĆE d. o. o., Zagreb, Novačka 158, OIB 91204164253, 21. travnja 2017.

r i j e š i o  j e

	1. Pokreće se prethodni postupak radi utvrđivanja pretpostavki za otvaranje stečajnog postupka nad dužnikom PROZORJE-VOĆE d. o. o., Zagreb, Novačka 158, OIB 91204164253.
	2. Određuje se ročište radi rasprave o pretpostavkama za otvaranje stečajnog postupka nad dužnikom, za dan 8. studeni 2017. u 10,30 sati, u zgradi ovog suda Zagreb, Petrinjska 8, II. kat soba 93 na koje se pozivaju dostavom ovog rješenja:
	- predlagatelj Ivica Didak
	- dužnik PROZORJE-VOĆE d. d. 
	- zakonski zastupnik dužnika Marin Kraljev
		
Obrazloženje

	Predlagatelj Ivo Grgić iz Slavonskog Broda, Selište 1, OIB 61694581463, zastupan po punomoćniku, podnio je ovom sudu 5. travnja 2016. prijedlog za otvaranje stečajnog postupka nad gore navedenom pravnom osobom.
	U svom prijedlogu predlagatelj navodi da ima tražbinu prema dužniku u iznosu od 8.709,32 kn koja se temelji na obračunu neisplaćene plaće za lipanj 2015. – prosinac 2015.
	Prijedlog je objavljen na e-oglasnoj ploči suda 19. svibnja 2016.
	Do dana podnošenja prijedloga, dužnik nije namirio tražbinu vjerovnika. 
	Dužnik ima evidentirane neizvršene osnove za plaćanje u razdoblju dužem od 60 dana, a što proizlazi iz Potvrde FINA-e na dan 9. svibanj 2016. Na dan izdavanja Potvrde dužnik ima evidentirane neizvršene osnove za plaćanje u neprekinutom razdoblju od 75 dana.
	Stoga je temeljem odredbe čl. 115 Stečajnog zakona valjalo donijeti rješenje o pokretanju prethodnog postupka radi utvrđivanja pretpostavki za otvaranje stečajnog postupka nad dužnikom.
	Sudac je odmah odredio ročište temeljem odredbe čl. 123 st. 1 Stečajnog zakona na kojem će se pozvane osobe izjasniti o prijedlogu, a što mogu učiniti i pisanim podneskom.
Zagreb, 21. travanj 2017.
									SUDAC:
									Vesna Malenica v. r. 
POUKA O PRAVNOM LIJEKU:  
	Protiv ovog rješenja nije dopuštena posebna žalba. 

Za točnost otpravka – ovl. službenik
								Kristina Švajger

